CELEX: 32006D0350
Language: sl
Date: 2006-04-28 00:00:00
Title: 2006/350/ES: Odločba Komisije z dne  28. aprila 2006  o določitvi količin metilbromida, dovoljenih za nujno uporabo v Skupnosti od  1. januarja  do  31. decembra 2006  v skladu z Uredbo (ES) št. 2037/2000 o snoveh, ki tanjšajo ozonski plašč  (notificirano pod dokumentarno številko C(2006) 1244)

18.5.2006   
            
            
               SL
            
            
               Uradni list Evropske unije
            
            
               L 130/29
            
         
      ODLOČBA KOMISIJE
   
   z dne 28. aprila 2006
   o določitvi količin metilbromida, dovoljenih za nujno uporabo v Skupnosti od 1. januarja do 31. decembra 2006 v skladu z Uredbo (ES) št. 2037/2000 o snoveh, ki tanjšajo ozonski plašč
   (notificirano pod dokumentarno številko C(2006) 1244)
   (Besedilo v nizozemskem, angleškem, francoskem, italijanskem, poljskem, portugalskem in španskem jeziku je edino verodostojno)
   (2006/350/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 3(2)(ii) Uredbe,
   ob upoštevanju naslednjega:
   
               (1)
            
            
               Člena 3(2)(i)(d) in 4(2)(i)(d) Uredbe (ES) št. 2037/2000 prepovedujeta proizvodnjo, uvoz in dajanje v promet metilbromida za vse uporabe po 31. decembru 2004, razen, med drugim (2), za nujno uporabo v skladu s členom 3(2)(ii) in merili, določenimi s Sklepom IX/6 pogodbenic Montrealskega protokola, skupaj z drugimi pomembnimi kriteriji o katerih so se dogovorile pogodbenice. Izjeme zaradi nujne uporabe naj bi bila omejena odstopanja, ki bi omogočila kratko obdobje za sprejem drugih možnosti.
            
         
               (2)
            
            
               Sklep IX/6 navaja, da je metilbromid upravičen kot „nujen“ samo, če vlagatelj oceni, da bi nerazpoložljivost metilbromida za zadevno uporabo povzročila pomembnejše motnje na trgu in če uporabniku niso na voljo nobene tehnično ali ekonomsko izvedljive druge možnosti, sprejemljive z vidika okolja in zdravja ter primerne za pridelke in okoliščine iz zahtevka. Poleg tega morata biti morebitna proizvodnja in poraba metilbromida za nujno uporabo dovoljeni samo v primeru, ko so bili sprejeti vsi tehnično in ekonomsko izvedljivi ukrepi za čim večje zmanjšanje nujne uporabe in vseh morebitnih emisij metilbromida. Vlagatelj mora prav tako dokazati, da si je ustrezno prizadeval za ovrednotenje, trženje in odobritev drugih možnosti in nadomestkov s strani nacionalnega regulativnega organa ter da se izvajajo raziskovalni programi za razvoj in uporabo drugih možnosti in nadomestkov.
            
         
               (3)
            
            
               Komisija je prejela 79 predlogov za nujno uporabo metilbromida iz devetih držav članic, vključno z Belgijo (44 070 kg), Francijo (259 097 kg), Nemčijo (19 450 kg), Irsko (1 250 kg) Italijo (1 333 225 kg), Poljsko (45 900 kg), Portugalsko (50 000 kg), Španijo (986 000 kg), Nizozemsko (120 kg) in Združenim kraljestvom (139 285 kg). Skupaj je bilo zahtevanih 2 878 397 kg, od tega 2 690 275 kg (94 %) za uporabo metilbromida pred žetvijo in 188 140 kg (6 %) za uporabo po žetvi. Nemčija je kasneje obvestila Komisijo, da umika vse svoje predloge, ker ima alternativne rešitve.
            
         
               (4)
            
            
               Komisija je za določitev količine metilbromida, upravičenega do dovoljenja za nujno uporabo v letu 2006, uporabila merila iz Sklepa IX/6 in člena 3(2)(ii) Uredbe (ES) št. 2037/2000. Komisija je ugotovila, da so v Skupnosti obstajale ustrezne druge možnosti, ki so jih mnoge pogodbenice Montrealskega protokola vse pogosteje uporabljale, odkar so države članice pripravile predloge za nujno uporabo. Zato je Komisija presodila, da se v letu 2006 lahko uporabi 1 607 587 kg metilbromida za zadovoljitev nujne uporabe v vsaki navedeni državi članici, ki je zahtevala uporabo metilbromida, Ta količina je enaka 8,4 % uporabe metilbromida v Evropski skupnosti v letu 1991, kar pomeni, da so več kot 91,6 % metilbromida zamenjale druge snovi. Kategorije nujne uporabe so podobne kategorijam, ki so določene v oddelku IIB Sklepa XVI/2 (3) in v Tabeli A iz Sklepa XVI/9 s sedemnajstega srečanja pogodbenic Montrealskega protokola (4).
            
         
               (5)
            
            
               Člen 3(2)(ii) zahteva, da Komisija tudi določi, kateri uporabniki so lahko deležni izjeme iz naslova nujne uporabe. Člen 17(2) zahteva, da države članice določijo minimalne zahteve za usposobljenost osebja, ki uporablja metilbromid; ker se uporablja le za zaplinjevanje, je Komisija določila, da so zaplinjevalci edini uporabniki metilbromida. Usposobljeni morajo biti za varno uporabo, kar pa ne velja za kmete ali lastnike mlinov, ki po večini niso usposobljeni za uporabo metilbromida, a so lastniki premoženja, kjer bo metilbromid uporabljen. Poleg tega so države članice vzpostavile postopke za določitev zaplinjevalcev na njihovem ozemlju, ki lahko uporabljajo metilbromid za nujno uporabo.
            
         
               (6)
            
            
               Sklep IX/6 navaja, da sta proizvodnja in uporaba metilbromida za nujno uporabo dovoljena le v primeru, ko metilbromid ni razpoložljiv iz obstoječih zalog neuporabljenega ali recikliranega metilbromida. Člen 3(2)(ii) navaja, da sta proizvodnja in uvoz metilbromida dovoljena le, če nobena od pogodbenic ne razpolaga z recikliranim ali regeneriranim metilbromidom. V skladu s Sklepom IX/6 in členom 3(2)(ii) je Komisija odločila, da je za nujno uporabo na voljo (50 047) kg zalog.
            
         
               (7)
            
            
               Člen 4(2)(ii) določa, da se v skladu s členom 4(4) dajanje v promet in uporaba metilbromida s strani podjetij ali drugih proizvajalcev in uvoznikov prepove po 31. decembru 2005. Člen 4(4) določa, da se člen 4(2) ne uporablja za dajanje v promet in uporabo nadzorovanih snovi, če se uporabljajo za nujno uporabo na podlagi zahteve z dovoljenjem za tiste uporabnike, ki jih navaja člen 3(2).
               Zato je poleg proizvajalcev in uvoznikov tudi razkuževalcem, ki so registrirani pri Komisiji v letu 2006, dovoljeno dajati v promet metilbromid in ga uporabljati za nujne potrebe po 31. decembru 2005. Razkuževalec običajno zahteva enega uvoznika za uvoz in dobavo metil bromida. Razkuževalcem, registriranim pri Komisiji, v letu 2005 je za nujne uporabe dovoljeno v leto 2006 prenesti preostale količine metilbromidov, ki niso bile uporabljene v letu 2005 (imenovane „zaloge“). Evropska Komisija je vzpostavila postopke za izdajo dovoljenj za zmanjšanje zalog metilbromida, preden se uvozi ali proizvede dodatni metilbromid, da izpolni zahteve za dovoljenja za nujne uporabe v letu 2006.
            
         
               (8)
            
            
               Tri vrste uporabe metilbromida v tej Direktivi so kategorizirane kot „biocidne“ uporabe, za katere veljajo dodatne omejitve. Uredba Komisije (ES) št. 2032/2003 (5) označuje metilbromid kot biocidno snov, ki se je ne sme dati v promet po 1. septembru 2006. Komisija lahko pooblasti državo članico, da uporablja metilbromid po tem datumu, pod pogojem, da država članica dokaže skladnost s pogoji za „bistveno uporabo“, kot določa člen 4a Uredbe (ES) št. 2032/2003. Količine metilbromida za biocidne uporabe, za katere je za uporabo po 1. septembru 2006 potrebno dovoljenje za „bistveno uporabo“ v skladu z Uredbo (ES) št. 2032/2003, so prikazane v Prilogah 1, 4 in 8 te odločbe.
            
         
               (9)
            
            
               Ker nujne uporabe metilbromida veljajo od 1. januarja 2006 in da zainteresirane družbe in izvajalci lahko uživajo ugodnosti sistema izdaje dovoljenj, je primerno, da se ta odločba uporablja od navedenega datuma.
            
         
               (10)
            
            
               Ukrepi, predvideni s to odločbo, so v skladu z mnenjem Odbora, ustanovljenega s členom 18 Uredbe (ES) št. 2037/2000 –
            
         SPREJELA NASLEDNJO ODLOČBO:
   Člen 1
   Kraljevini Belgiji, Kraljevini Španiji, Francoski republiki, Irski, Italijanski republiki, Kraljevini Nizozemski, Republiki Poljski in Združenemu kraljestvu Velika Britanija in Severna Irska se dovoli skupno 1 607 587 kg metilbromida za nujno uporabo od 1. januarja do 31. decembra 2006 za posebne količine in kategorije uporabe, navedene v prilogah 1–8.
   Člen 2
   Kraljevini Belgiji, Italijanski republiki in Združenemu kraljestvu Velika Britanija in Severna Irska se ne dovoli uporaba metilbromida za biocidne namene od 1. septembra do 31. decembra 2006, razen če je ustreznim državam članicam za posebne uporabe iz Prilog 1, 4 in 8 izdano dovoljenje za „bistveno uporabo“, v skladu s postopki opisanimi v členu 4a Uredbe (ES) št. 2032/2003.
   Člen 3
   Zaloge, ki jih bo pristojni organ vsake države članice prijavil kot zaloge za nujno uporabo, se odštejejo od količine, ki jo zadevna država lahko uvozi ali proizvede za zadovoljitev nujne uporabe.
   Člen 4
   Ta odločba se uporablja od 1. januarja 2006 in preneha veljati 31. decembra 2006.
   Člen 5
   Ta odločba je naslovljena na Kraljevino Belgijo, Kraljevino Španijo, Francosko republiko, Irsko, Italijansko republiko, Kraljevino Nizozemsko, Republiko Poljsko, Portugalsko republiko in Združeno kraljestvo Velika Britanija in Severna Irska.
   
      V Bruslju, 28. aprila 2006
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 244, 29.9.2000, str. 1. Uredba, kakor je bila nazadnje spremenjena z Uredbo Komisije (ES) št. 29/2006 (UL L 6, 11.1.2006, str. 27).
   
      (2)  Druge uporabe so uporaba za karanteno in pred odpremo, kot surovina ter za laboratorijsko in analitično uporabo.
   
      (3)  UNEP/OzL.Pro.16/17. Poročilo o šestnajstem srečanju pogodbenic Montrealskega protokola o snoveh, ki tanjšajo ozonski plašč, ki je bilo od 22. do 26. novembra 2004 v Pragi, Češka.
   www.unep.org/ozone/Meeting_Documents/mop/index.asp
   
      (4)  UNEP/OzL.Pro.17/11. Poročilo o sedemnajstem srečanju pogodbenic Montrealskega protokola o snoveh, ki tanjšajo ozonski plašč, ki je bilo od 12. do 16. decembra 2005 v Dakarju, Senegal.
   www.unep.org/ozone/Meeting_Documents/mop/index.asp
   
      (5)  UL L 307, 24.11.2003, str. 1, Uredba, kakor je bila spremenjena z Uredbo (ES) št. 1048/2005 (UL L 178, 9.7.2005, str. 1).
   
      PRILOGA I
      Kraljevina Belgija
      
                  (v kg)
               
            
                  Kategorije dovoljene nujne uporabe
               
               
                   
               
            
                  Mlini za žito (17)
               
               
                  2 752
               
            
                  Predmeti (Musea/SGS) (1)
                  
               
               
                  307
               
            
                  Skupaj
               
               
                  3 059
               
            Zaloga metilbromida za nujno uporabo v državi članici = 479 kg.
      
         (1)  Metilbromid se ne sme uporabljati od 1. septembra do 31. decembra 2006 , razen če je Kraljevini Belgiji izdano dovoljenje za bistveno uporabo za to biocidno uporabo v skladu s členom 4a Uredbe (ES) št. 2032/2003.
   
   
      PRILOGA II
      Kraljevina Španija
      
                  (v kg)
               
            
                  Kategorije dovoljene nujne uporabe
               
               
                   
               
            
                  Sadike jagod (gojene na višjih legah)
               
               
                  230 000
               
            
                  Jagode (Huelva, zaščiteno)
               
               
                  180 000
               
            
                  Paprike (zaščiteno, Murcia in južno od Valencije)
               
               
                  50 000
               
            
                  Rezano cvetje (Katalonija, nagelji, zaščiteni in na prostem)
               
               
                  15 000
               
            
                  Rezano cvetje (zaščiteno, Cadiz in Sevilja)
               
               
                  39 000
               
            
                  Riž (po žetvi)
               
               
                  36 000
               
            
                  Skupaj
               
               
                  550 000
               
            Zaloga metilbromida za nujno uporabo v državi članici = 41 797 kg
   
   
      PRILOGA III
      Francoska republika
      
                  (v kg)
               
            
                  Kategorije dovoljene nujne uporabe
               
               
                   
               
            
                  Korenje v peščeni zemlji (gojeno v Bretanji, ročno pobrano, občutljivo na fusarium solani in rhizoctonia violacea).
               
               
                  5 000
               
            
                  Rezano cvetje: ripeče zlatice, vetrnice, potonike in šmarnice – na prostem
               
               
                  12 000
               
            
                  Sadike jagod
               
               
                  35 000
               
            
                  Drevesnica gozdnih dreves
               
               
                  1 500
               
            
                  Nasadi – presaditev
               
               
                  7 500
               
            
                  Drevesnica: nasadi, maline
               
               
                  2 000
               
            
                  Mlini
               
               
                  8 000
               
            
                  Kostanji
               
               
                  1 800
               
            
                  Semena, ki jih prodaja družba PLAN-SPG
               
               
                  121
               
            
                  Skupaj
               
               
                  72 921
               
            Zaloga metilbromida za nujno uporabo v državi članici = 973 kg.
   
   
      PRILOGA IV
      Italijanska republika
      
                  (v kg)
               
            
                  Kategorije dovoljene nujne uporabe
               
               
                   
               
            
                  Paradižnik (zaščiteno)
               
               
                  495 000
               
            
                  Paprika (zaščiteno)
               
               
                  73 000
               
            
                  Melona (zaščiteno)
               
               
                  38 000
               
            
                  Jajčevec (zaščiteno)
               
               
                  40 000
               
            
                  Jagode (zaščiteno)
               
               
                  75 000
               
            
                  Sadike jagod
               
               
                  60 000
               
            
                  Rezano cvetje (zaščiteno)
               
               
                  74 000
               
            
                  Mlini in podjetja za predelavo hrane
               
               
                  55 000
               
            
                  Predmeti (1)
                  
               
               
                  5 000
               
            
                  Skupaj
               
               
                  915 000
               
            Zaloga metilbromida za nujno uporabo v državi članici = 95 136 kg.
      
         (1)  Metilbromid se ne sme uporabljati od 1. septembra do 31. decembra 2006, razen če je Italiji izdano dovoljenje za bistveno uporabo za to biocidno uporabo v skladu s členom 4a Uredbe (ES) št. 2032/2003.
   
   
      PRILOGA V
      Irska
      
                  (v kg)
               
            
                  Kategorije dovoljene nujne uporabe
               
               
                   
               
            
                  Mlini za žito
               
               
                  888
               
            
                  Skupaj
               
               
                  888
               
            Zaloga metilbromida za nujno uporabo v državi članici = 0 kg.
   
   
      PRILOGA VI
      Kraljevina Nizozemska
      
                  (v kg)
               
            
                  Kategorije dovoljene nujne uporabe
               
               
                   
               
            
                  Dezinsekcija sadik jagod po obiranju
               
               
                  120
               
            
                  Skupaj
               
               
                  120
               
            Zaloga metilbromida za nujno uporabo v državi članici = 0 kg
   
   
      PRILOGA VII
      Republika Poljska
      
                  (v kg)
               
            
                  Kategorije dovoljene nujne uporabe
               
               
                   
               
            
                  Zdravilna zelišča in posušene gobe kot suhi proizvodi
               
               
                  2 700
               
            
                  Sadike jagod
               
               
                  28 000
               
            
                  Kakav in kava
               
               
                  1 836
               
            
                  Skupaj
               
               
                  32 536
               
            Zaloga metilbromida za nujno uporabo v državi članici = 915,3 kg
   
   
      PRILOGA VIII
      Združeno kraljestvo Velika Britanija in Severna Irska
      
                  (v kg)
               
            
                  Kategorije dovoljene nujne uporabe
               
               
                   
               
            
                  Jagoda (zaščitena in na prostem)
               
               
                  10 000
               
            
                  Gojenje okrasnega drevja za zatiranje gliv verticillium
                  
               
               
                  2 500
               
            
                  Malina
               
               
                  1 500
               
            
                  Mlini za žito in riž
               
               
                  7 900
               
            
                  Objekti za shranjevanje pšenice, koruze in riža, ki jih upravljajo Quaker Oats, Kelloggs, Weetabix Ltd, Ryecroft in Eom
               
               
                  6 098
               
            
                  Tovarne za predelavo, ki jih upravlja Warehouse and Spice Grinding Facility (Pataks Foods Ltd); in tovarne za predelavo v povezavi z zelišči in začimbami, ki jih upravljata British Pepper and Spice Ltd in East Anglian Food Ingredients
               
               
                  1 591
               
            
                  Suhi proizvodi (orehi, lešniki, suho sadje, riž, fižol, žitna zrna, užitna semena), za Whitworths Ltd
               
               
                  900
               
            
                  Mlin z objektom za predelavo, končni proizvod in objekti za shranjevanje, ki jih upravlja družba Ryvita Company Ltd (Dorset)
               
               
                  839
               
            
                  Objekti – stavbe in oprema, objekti za predelavo in shranjevanje, ki jih upravlja Whitworths Ltd
               
               
                  450
               
            
                  Proizvodi na bazi začimb (sem spada tudi „Pappadam“), ki jih občasno napadejo škodljivci; McCormick (UK) Ltd, British Pepper and Spice Ltd, East Anglian Food Ingredients in Pataks Foods Ltd
               
               
                  37
               
            
                  Posebne prodajalne s siri (1)
                  
               
               
                  1 248
               
            
                  Skupaj
               
               
                  33 063
               
            Zaloga metilbromida za nujno uporabo v državi članici = 5 227 kg.
      
         (1)  Metilbromid se ne sme uporabljati od 1. septembra do 31. decembra 2006, razen če je Združenemu kraljestvu izdano dovoljenje za bistveno uporabo za to biocidno uporabo v skladu s členom 4a Uredbe (ES) št. 2032/2003.